b'\n_START_ARTICLE_\nReferendum o gruzijskoj samostalnosti\n_START_PARAGRAPH_\nReferendum o gruzijskoj samostalnosti odr\xc5\xbean je 31. o\xc5\xbeujka 1991. godine. Na tom su referendumu gra\xc4\x91ani Gruzije odlu\xc4\x8divali o budu\xc4\x87nosti Gruzije odgovaraju\xc4\x87i na ponu\xc4\x91eno pitanje._NEWLINE_Gruzija je postala \xc4\x8detvrta sovjetska republika, nakon tri balti\xc4\x8dke dr\xc5\xbeave (Litve, Latvije i Estonije), koja je organizirala referendum o pitanju neovisnosti.\n_START_SECTION_\nReferendumsko pitanje\n_START_PARAGRAPH_\nNa referendumu su gra\xc4\x91ani odgovarali na sljede\xc4\x87e pitanje:_NEWLINE_ \xe2\x80\x9ePodr\xc5\xbeavate li obnovu neovisnosti Gruzije, u skladu sa Zakonom o Deklaraciji o neovisnosti Gruzije od 26. svibnja 1918.?\xe2\x80\x9d_NEWLINE_Na pitanje su gra\xc4\x91ani odgovarali zaokru\xc5\xbeivanjem "ZA" ili "PROTIV".'